علمت “كود”، من مصادر خاصة، أن نائب الوكيل العام للملك لدى محكمة الاستئناف بمدينة فاس، قرر قبل قليل من زوال اليوم الخميس، إحالة عبد الرفيع زويتن الباطرون السابق ديال المكتب الوطني للسياحة، على أنظار قاضي التحقيق المكلف بجرائم المالية. وحسب المصادر نفسها، فإن قاضي التحقيق شرع قبل لحظات في الاستماع ابتدائيا إلى زويتن في قضية عندها علاقة بتزوير واختلاس شي فلوس ديال مالية مهرجان فاس للموسيقى العالمية العريقة، في انتظار الشروع في استنطاقه تفصيليا. دبا مزال ممعروف واش قاضي التحقيق غادي يتابعو فحالة سراح او فحالة اعتقال احتياطي. وكانت الفرقة الوطنية قد استمعت إلى زويتن بخصوص كرائه طائرة خاصّة من مالية مهرجان فاس أقلته إلى جانب إبنته من مطار فاس سايس إلى مدينة ميلانو الإيطالية، قبل أن يعيد المبلغ من ماله الخاص، والمقدر بحوالي 50 مليون سنتيم، بالإضافة لشي تخربيق خايب وقع فمؤسسة روح فاس اللي كتكلف بتنظيم مهرجان الموسيقى الروحية. 
هاعلاش الوكيل العام صيفط زويتن الباطرون السابق د المكتب الوطني للسياحة لقاضي التحقيق